text: A sciensa moderna a vëgne spartia pe commun inte træ ramme primmäie che son e sciense naturale (pe exempio biologia, chimica e fixica), che studian a natua into senso ciù largo, e sciense soçiale (pe exempio economia, pscicologia e soçiologia), che studian i individui e e soçietæ, e e sciense formale (pe exempio lògica, matematica e informatica teòrica), che dan a mente à di scimboli governæ da de regole.